28.		Žiadosť o vykonanie opatrenia proti nečinnosti správcu dane
			(§ 65, § 66 zákona č. 563/2009 Z. z. o správe daní – DP)
KORANA, s.r.o., Rezedova 18, Veľký Krtíš, IČO, DIČ, IČ DPH
Doporučene
Finančné riaditeľstvo SR 
Nová ulica 13
975 04 Banská Bystrica
Veľký Krtíš 20. 8. 2022
Vec:		Žiadosť o vykonanie opatrenia proti nečinnosti 
Podľa § 66 zákona č. 563/2009 Z. z. o správe daní – daňový poriadok žiadam nápravu proti nečinnosti odvolacieho orgánu vo veci vydania rozhodnutia k odvolaniu podaného podľa § 72 daňového poriadku proti rozhodnutiu Daňového úradu Banská Bystrica, pobočka Veľký Krtíš č. II/220-5823/2012/Bta zo dňa 5. 3. 2022 o vrátení daňového preplatku na dani z príjmov právnickej osoby.
Dňa 10. januára 2022 požiadala naša spoločnosť miestne príslušný Daňový úrad Banská Bystrica, pobočka Veľký Krtíš o vrátenie rozdielu zaplatených preddavkov na daň z príjmov právnickej osoby, pričom správca dane neuznal našu žiadosť o vrátenie rozdielu zaplatených preddavkov, o čom vydal rozhodnutie. Proti tomuto rozhodnutie sme sa odvolali a daňový úrad o odvolaní nerozhodol a zákonná lehota na rozhodnutie už uplynula. Týmto žiadame o vykonanie opatrenie proti nečinnosti a vydanie rozhodnutia vo veci.
Ladislav Krútňava, v.r.
konateľ spoločnosti
Príloha:
1.	žiadosť o vrátenie preplatku na dani
2.	rozhodnutie o nevrátení rozdielu zaplatených preddavkov na daň
3.	podanie odvolanie proti rozhodnutiu o nevrátení rozdielu zaplatených preddavkov na daň
Poznámka k opatreniam proti nečinnosti orgánu príslušného na rozhodnutie v daňovom konaní
Postup proti nečinnosti orgánu príslušný na rozhodnutie v daňovom konaní upravuje § 66 zákona č. 563/2009 Z. z. o správe daní – daňový poriadok).
Podľa § 66 daňového poriadku, ak orgán príslušný na rozhodnutie v daňovom konaní je v tomto konaní nečinný a nerozhodne ani v lehotách ustanovených v § 65 ods. 1 a 2 a nápravu nemožno dosiahnuť inak a povaha veci to nevylučuje, je príslušný vo veci rozhodnúť druhostupňový orgán.
Zn. to, že opatrenie proti nečinnosti predstavuje procesný inštitút, ktorým druhostupňový orgán stiahne na seba príslušnosť konať a rozhodovať vo veci, ktorá patrí do právomoci prvostupňového orgánu, a to v prípade, ak je prvostupňový orgán nečinný v konaní a nerozhoduje v lehotách stanovených v daňovom poriadku. Posúdenie toho, či v konkrétnom prípade sú splnené podmienky pre použitie opatrenia proti nečinnosti, je v kompetencii nadriadeného orgánu, keď sa o nečinnosti podriadeného orgánu dozvie napr. zo sťažnosti účastníka konania, z podnetu inej osoby alebo z vlastnej úradnej – kontrolnej činnosti.
O lehotách na vydanie rozhodnutí orgánom príslušným vo veci konať upravuje § 65 daňového poriadku, v ktorých je správca dane povinný rozhodnúť. Lehoty na rozhodnutie daňový poriadok stanovuje v závislosti od povahy veci, zložitosti alebo mimoriadnej zložitosti prípadu.
Podľa odseku 1 orgán príslušný na rozhodnutie v daňovom konaní rozhodne bezodkladne, najneskôr však do ôsmich dní odo dňa začatia konania, ak to povaha vecí pripúšťa a je tak možné urobiť na základe dokladov predložených daňovým subjektom; inak rozhodne do 30 dní odo dňa začatia konania. V osobitne zložitých prípadoch orgán príslušný na rozhodnutie rozhodne do 60 dní.
Podľa odseku 2, ak vzhľadom na mimoriadnu zložitosť prípadu alebo iné závažné okolnosti alebo osobitnú povahu prípadu nemožno rozhodnúť ani v lehote do 60 dní, môže túto lehotu pred jej uplynutím na základe písomného odôvodnenia primerane predĺžiť druhostupňový orgán. Ak rozhoduje druhostupňový orgán, môže túto lehotu pred jej uplynutím na základe písomného odôvodnenia primerane predĺžiť ministerstvo, a ak rozhoduje ministerstvo, minister.
Ak orgán príslušný na rozhodnutie v daňovom konaní nemôže vo veci rozhodnúť v lehote do 60 dní, je povinný podľa odseku 3 o tom písomne s uvedením dôvodov upovedomiť daňový subjekt. O predĺžení lehoty sa rozhodnutie nevydáva.
Lehota na rozhodnutie je zachovaná, ak v posledný deň lehoty daňový subjekt prevezme rozhodnutie u správcu dane, alebo ak správca dane odovzdá rozhodnutie na poštovú prepravu prostredníctvom pošty alebo poskytovateľa poštových služieb, alebo ak odošle rozhodnutie elektronickými prostriedkami.
Žiadosť nepodlieha povinnosti zaplatiť správny poplatok a forma žiadosti o vykonanie opatrenia proti nečinnosti príslušného orgánu nemá predpísanú formu.